CELEX: 32006L0075
Language: hu
Date: 2006-09-11 00:00:00
Title: A Bizottság 2006/75/EK irányelve ( 2006. szeptember 11. ) a 91/414/EGK tanácsi irányelvnek a dimoxistrobin hatóanyagként való felvétele céljából történő módosításáról   (EGT vonatkozású szöveg)

12.9.2006   
            
            
               HU
            
            
               Az Európai Unió Hivatalos Lapja
            
            
               L 248/3
            
         
      A BIZOTTSÁG 2006/75/EK IRÁNYELVE
   
   (2006. szeptember 11.)
   a 91/414/EGK tanácsi irányelvnek a dimoxistrobin hatóanyagként való felvétele céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               A 91/414/EGK irányelv 6. cikkének (2) bekezdésével összhangban 2001. november 28-án az Egyesült Királysághoz kérelem érkezett a BASF-től a dimoxistrobin hatóanyagnak a 91/414/EGK irányelv I. mellékletébe történő felvételére vonatkozóan. A 2002/593/EK bizottsági határozat (2) megerősítette, hogy a dokumentáció „teljes” abban az értelemben, hogy elvileg kielégítőnek tekinthető a 91/414/EGK irányelv II. és III. mellékletében foglalt adat- és információszolgáltatási követelményeket illetően.
            
         
               (2)
            
            
               A 91/414/EGK irányelv 6. cikke (2) és (4) bekezdésének rendelkezéseivel összhangban – a kérelmező által javasolt felhasználásra vonatkozóan – értékelték ezen hatóanyag emberi egészségre és környezetre gyakorolt hatását. A referensként kijelölt tagállam 2003. augusztus 14-én nyújtotta be a Európai Élelmiszer-biztonsági Hatósághoz (a továbbiakban: EFSA) a dimoxistrobin hatóanyag értékeléséről szóló jelentéseinek tervezetét.
            
         
               (3)
            
            
               A tagállamok az EFSA-val közösen, annak értékelési munkacsoportján belül szakértői értékelésnek vetették alá az értékelő jelentés tervezetét, majd 2005. augusztus 10-én benyújtották a Bizottsághoz az EFSA dimoxistrobinról szóló tudományos jelentéseként (3). E jelentést a tagállamok és a Bizottság az Élelmiszerlánc- és Állat-egészségügyi Állandó Bizottság keretében felülvizsgálták, és 2006. április 4-én a Bizottságnak a dimoxistrobinról készített felülvizsgálati jelentése formájában véglegesítették.
            
         
               (4)
            
            
               A különböző vizsgálatokból kiderült, hogy az érintett hatóanyagot tartalmazó növényvédő szerekről feltételezhető, hogy általánosságban megfelelnek a 91/414/EGK irányelv 5. cikke (1) bekezdésének a) és b) pontjában, illetve az 5. cikk (3) bekezdésében meghatározott követelményeknek, különösen a bizottsági felülvizsgálati jelentésekben megvizsgált és részletezett felhasználási módok vonatkozásában. Ezért helyénvaló felvenni a dimoxistrobint az irányelv I. mellékletébe annak érdekében, hogy az e hatóanyagot tartalmazó növényvédő szereket az irányelv rendelkezéseinek megfelelően valamennyi tagállamban engedélyezhessék.
            
         
               (5)
            
            
               A 91/414/EGK irányelvben meghatározott, a hatóanyagoknak az I. mellékletbe való felvételéhez kapcsolódó kötelezettségek sérelme nélkül a tagállamok részére a felvételt követően hat hónapos időszakot kell engedélyezni a dimoxistrobint tartalmazó növényvédő szerekre vonatkozóan már kiadott ideiglenes engedélyek felülvizsgálatára annak biztosítása érdekében, hogy a 91/414/EGK irányelvben és különösen annak 13. cikkében meghatározott követelmények, valamint az I. melléklet szerinti vonatkozó feltételek teljesüljenek. A tagállamoknak a 91/414/EGK irányelv rendelkezéseivel összhangban a jelenlegi ideiglenes hatályú engedélyeket teljes körű engedélyekké kell átalakítaniuk, módosítaniuk vagy visszavonniuk. A fenti határidőtől eltérően hosszabb időt kell biztosítani az egyes növényvédő szerek valamennyi tervezett felhasználását tartalmazó teljes, III. melléklet szerinti dossziénak a 91/414/EGK irányelvben meghatározott egységes elvekkel összhangban történő benyújtására és értékelésére.
            
         
               (6)
            
            
               Ezért helyénvaló a 91/414/EGK irányelvet ennek megfelelően módosítani.
            
         
               (7)
            
            
               Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   (1)   A tagállamok legkésőbb 2007. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul eljuttatják a Bizottsághoz az említett rendelkezések szövegét, valamint az említett rendelkezések és ezen irányelv közötti megfelelést leíró táblázatot.
   Ezeket a rendelkezéseket 2007. április 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   (1)   A tagállamok a 91/414/EGK irányelvvel összhangban 2007. március 31-ig szükség szerint módosítják vagy visszavonják a dimoxistrobin hatóanyagot tartalmazó növényvédő szerek hatályos engedélyeit. Az említett időpontig a tagállamok ellenőrzik különösen az irányelv I. mellékletében a dimoxistrobinra megadott követelmények teljesülését – az e hatóanyagra vonatkozó bejegyzés B. részében megadott követelmények kivételével –, továbbá azt, hogy az engedély birtokosa az irányelv 13. cikkében előírt feltételekkel összhangban rendelkezik-e az irányelv II. melléklete szerinti követelményeknek megfelelő dossziéval, vagy rendelkezik-e hozzáféréssel ilyen dossziéhoz.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely dimoxistrobint tartalmaz egyedüli hatóanyagként, illetve a 91/414/EGK irányelv I. mellékletébe legkésőbb 2006. szeptember 30-ig felvett hatóanyagok egyikeként, a 91/414/EGK irányelv VI. mellékletében előírt egységes elvekkel összhangban a tagállamok újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján és az I. mellékletben szereplő, a dimoxistrobin hatóanyagra vonatkozó bejegyzés B. részének a figyelembevételével. Az értékelés alapján eldöntik, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában meghatározott feltételeknek.
   A döntést követően a tagállamok:
   
               a)
            
            
               dimoxistrobint kizárólagos hatóanyagként tartalmazó szer esetében, amennyiben szükséges, legkésőbb 2008. március 31-ig módosítják vagy visszavonják az engedélyt; vagy
            
         
               b)
            
            
               dimoxistrobint több hatóanyag egyikeként tartalmazó szer esetében, amennyiben szükséges, módosítják vagy visszavonják az engedélyt 2008. március 31-ig vagy, ha az későbbre esik, a kérdéses anyagot vagy anyagokat a 91/414/EGK irányelv I. mellékletébe felvevő irányelvben vagy irányelvekben az ilyen módosítás, illetve visszavonás határidejéül meghatározott időpontig.
            
         4. cikk
   Ez az irányelv 2006. október 1-jén lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2006. szeptember 11-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 230., 1991.8.19., 1. o. A legutóbb a 2006/74/EK bizottsági irányelvvel (HL L 235., 2006.8.30., 17. o.) módosított irányelv.
   
      (2)  HL L 192., 2002.7.20., 60. o.
   
      (3)  Az EFSA 46. tudományos jelentése (2005), 1–82. o.: A dimoxistrobin hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (2005. augusztus 10-én véglegesítve).
   
      MELLÉKLET
      A 91/414/EGK irányelv I. mellékletében a táblázat vége a következő sorokkal egészül ki:
      
         
                     Szám
                  
                  
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Hatálybalépés
                  
                  
                     A felvétel lejárta
                  
                  
                     Különös rendelkezések
                  
               
                     „129.
                  
                  
                     Dimoxistrobin
                     CAS-szám: 149961-52-4
                     CIPAC-szám: 739
                  
                  
                     (E)-o-(2,5-dimetilfenoximetil)-2-metoxiimino-N-metilfenilacetamid
                  
                  
                     ≥ 980 g/kg
                  
                  
                     2006. október 1.
                  
                  
                     2016. szeptember 30.
                  
                  
                     A.   RÉSZ
                     Kizárólag gombaölő szerként való használata engedélyezett.
                     B.   RÉSZ
                     A dimoxistrobint tartalmazó növényvédő szerek beltéri használatára vonatkozó engedélyezési kérelmeinek elbírálása során a tagállamoknak különös figyelmet kell szentelniük a 4. cikk (1) bekezdésének b) pontjában felállított kritériumokra, és biztosítaniuk kell, hogy az engedély odaítélése előtt valamennyi szükséges adat és információ rendelkezésre álljon.
                     A VI. mellékletben meghatározott egységes elvek érvényesítése érdekében figyelembe kell venni a dimoxistrobinról szóló, az Élelmiszerlánc- és Állat-egészségügyi Állandó Bizottság által 2006. január 27-én véglegesített felülvizsgálati jelentés következtetéseit és különösen az I. és II. függelékét.
                     Az átfogó értékelés során a tagállamoknak:
                     
                                 —
                              
                              
                                 különös figyelmet kell fordítaniuk a talajvíz védelmére, amennyiben a hatóanyagot olyan területeken alkalmazzák, ahol a növényi kultúra hatóanyagfelfogó kapacitása alacsony, vagy amely érzékeny talaj- és/vagy éghajlati adottsággal rendelkezik,
                              
                           
                                 —
                              
                              
                                 különös figyelmet kell fordítaniuk a vízi élőlények védelmére.
                              
                           Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     Az érintett tagállamoknak meg kell követelniük:
                     
                                 —
                              
                              
                                 a készítményben lévő hatóanyagnak a madarakra és emlősökre vonatkozó finomított kockázatértékelését, és
                              
                           
                                 —
                              
                              
                                 a vízzel kapcsolatos kockázatértékelést (a halakra gyakorolt tartós kockázatok és a lehetséges kockázatcsökkentő intézkedések hatékonysága tekintetében) figyelembe véve különösen a felszíni vízelvezetést és a drénezést.
                              
                           Biztosítaniuk kell, hogy a bejelentők, akik kezdeményezték a dimoxistrobin e mellékletbe való felvételét, ezen irányelv hatálybalépésétől számítva két éven belül benyújtsanak ilyen tanulmányokat.”
                  
               
      
         (1)  További részletek a hatóanyagok azonosításáról és meghatározásáról a felülvizsgálati jelentésben találhatók.